தொலைவானில்..  மின்னல்களில்

தொலைவானில்.. மின்னல்களில் எம்.ரிஷான் ஷெரீப் தொலைவானில் சஞ்சரிக்கும் ஒற்றைப் பறவை.. மின்னல்களில் கைவிடப்பட்டவர்கள்! 01.! தொலைவானில் சஞ்சரிக்கும் ஒற்றைப் பறவை !  வளைதலும்! வளைந்து கொடுத்தலுமான! நாணல்களின் துயர்களை! நதிகள் ஒருபோதும்! கண்டுகொள்வதில்லை ! கூடு திரும்பும் ஆவல்! தன் காலூன்றிப் பறந்த! மலையளவு மிகைத்திருக்கிறது! நாடோடிப் பறவைக்கு ! அது நதி நீரை நோக்கும் கணம்! காண நேரிடலாம்! நாணல்களின் துயரையும் ! சிறகடித்து அவற்றைத் தடவிக்கொடுத்து! தான் கண்டுவந்த! இரயில்பாதையோர நாணல்களின் துயர்! இதைவிட அதிகமென! அது சொல்லும் ஆறுதல்களை! நாணல்களோடு நதியும் கேட்கும்! பின் வழமைபோலவே! சலசலத்தோடும் ! எல்லாத்துயர்களையும்! சேகரித்த பறவை! தன் துயரிறக்கிவர! தொலைவானம் ஏகும்! அப்படியே தன் கூடிருந்த மரத்தினையும்! கண்டுவரக் கூடும் ! 02.! மின்னல்களில் கைவிடப்பட்டவர்கள் ! - இருப்புக்கருகே! மூர்க்கத்தனத்தோடு! பெரும் நதி நகரும்! ஓசையைக் கொண்டுவருகிறது! கூரையோடுகளில் பெய்யும்! ஒவ்வோர் அடர்மழையும் ! வீரியமிக்க! மின்னலடிக்கும்போதெல்லாம்! திரள்முகில் வானில்! இராநிலாத் தேடி யன்னலின்! இரும்புக் கம்பிகளைப் பற்றியிருக்கும்! பிஞ்சு விரல்களை அழுது கதற! விடுவித்துக் கொண்டோடுகிறாள்! குழந்தையின் தாய் ! தொடர்ந்து விழும் இடி! ஏதோ ஒரு! நெடிய மரத்தை எரித்து அணைய! நீயோ! இடி மின்னலை விடவும் கொடிய! காதலைப் பற்றியிருந்தாய்! துயருற்றவரைக் காப்பாற்றக் கூடும்! கருணை மிகுந்த ஓர் கரம்